**1)Siyənəkkimilər dəstəsi.**

Rüşeym pərdəsi olmayan onurğalılar qrupunun çənəlilər bölməsinə aid olan balıqlar sinifüstlüyünə iki sinif aiddir:1)Qığırdaqlı balıqlar sinfi,2)Sümüklü balıqlar sinfi.Sümüklü balıqlar sinfinə iki yarımsinif aiddir:1)Şüaüzgəclilər,2)Kürəküzgəclilər.Şüaüzgəclilər yarımsinfinin Klupeoidlər dəstəüstlüyünə altı dəstə aiddir:1)Tarponkimilər,2)Atburunkimilər,3)Siyənəkkimilər,4)Qızılbalıq kimilər,5)Miktofokimilər,6)Ketomimikimilər.

Siyənəkkimilər dəstəsi.Bu dəstəyə primitiv quruluşlu müasir sümüklü balıqlar daxildir.Kəllədə sümükləşmə zəifdir.Bədənləri sikloid pulcuqlarla örtülmüşdür.Yan xətt orqanı yoxdur.Üzmə qovuğu qida borusu ilə əlaqəlidir.Qarın üzgəcləri şüalıdır.Üzgəc şüaları yumşaq və buğumlu olur.Bunlar pelagial olub,planktonla qidalanırlar.Dəstə üç fəsiləyə ayrılır:1)Kilqarınlar,2)Siyənəklər,3)Ançouslar.

Kilqarınlar fəsiləsi.Bunlar çox uzun və yanlardan sıxılmış bədən formasına uzun anal üzgəcinə çox kiçik qarın üzgəclərinə güclü köpək dişləri ilə təchiz olunmuş iri ağzına görə fərqlənirlər.Bədənləri xırda pulcuqlarla örtülmüşdür.Bağırsaqda sadə quruluşlu klapan var.Bu fəsilənin bir cinsə aid olan iki növü məlumdur.

Siyənəklər fəsiləsi.Bura sürü halında yaşayan plaktonla qidalanan növlər daxildir.Əksər növləri dəniz bir qismi keçici az bir qismi şirinsu balıqlarıdır.Bədənləri yanlardan sıxılmış gümüşü rəngdədir.Bel üzgəci bir ədəddir döş üzgəcləri bədənin aşağı küncündə qarın üzgəcləri qarının üçdə bir hissəsində yerləşir.Yan xətt orqanının olmaması səciyyəvidir.Dişləri zəifdir,ya da olmur.Üzmə qovuğu mədə ilə kanal vasitəsilə birləşir.Siyənəklər fəsiləsi 6-7 yarımfəsiləyə ayrılır.Atlantik və ya okean siyənəyi geniş yayılmış növlərdəndir.Kürüləri ağır olduğu üçün suyun dibinə çökərək sualtı əşyalara yapışır.

Ançouslar fəsiləsi.Bura sürü halında yaşayan balıqçılıqda mühüm rol oynayan balıqlar aiddir.Bütün okeanların mülayim və tropik dənizlərində yayılmışlar.Bunlar yanlardan sıxılmış sivri burun artımının altında altında yerləşən iri ağızlarına görə siyənəklərdən

fərqlənirlər.Uzunsov bədənləri demək olar ki,silindir formasında olub iri sikloid pulcuqlarla örtülmüşdür.

Ançouslar üçün kürülərinin ellips və ya damcı şəklində olması səciyyəvidir.Bütün ançouslar pelagial həyat tərzi keçirir,plakton heyvanlarla qidalanırlar.Ançouslar fəsiləsinə on beş cinsə aid 100-dən çox növ daxildir.Adi ançoa böyük sürü halında yaşayır.Zolaqlı ançoa Atlantik okeanı sahillərində,ançoveta Sakit okeanın Meksika sahillərində,Qaradəniz ançousu və ya Xəmsə Qara dənizdə rast gəlinir.